### | | | | --- | --- | | | | | --- | | **Teknik- og Miljøudvalget** 4. april 2019 Sagsnr. 710-2009-39258 Dok.nr. 710-2019-18596 Sagsbehandler DPCCHR | | 22.                 Indbringelse af spørgsmål om antal grødeskæringer i [adresse] til afgørelse hos miljø- og fødevareministeren - Åbent

###

|  |  |
| --- | --- |
| Tidl. politisk behandling | TM-U, 8.11.2018 pkt. 79 |
| Forventet sagsgang | TM-U |
| Lovgrundlag | Vandløbsloven, Bekendtgørelse om regulativer for offentlige vandløb. |

###

**SAGENS INDHOLD**

Teknik- og Miljøudvalget skal i denne sag beslutte om [adresse]
Kommune skal anmode Miljø- og fødevareministeren om at træffe beslutning om
vandløbsregulativet for [adresse]. Forslag til brev fra [adresse] til Miljø-
og fødevareministeren er vedlagt.

Baggrunden for forslaget er, at der er uenighed mellem
kommunerne på strækningen fra Silkeborg til Randers om antallet af årlige grødeskæringer
i [adresse]. Gennem de seneste år er der blevet skåret grøde én gang om året.

Vandløbsmyndighederne på strækningen består af [adresse],
Randers, Silkeborg og [adresse]. I 2015 blev der nedsat en politisk
styregruppe bestående af repræsentanter fra de fire kommuners politiske
fagudvalg. Styregruppen ønskede i 2015 at øge antallet af grødeskæringer ved
revision af regulativet i forhold til den nuværende ene årlige ordinære
grødeskæring. På den baggrund bad styregruppen forvaltningerne i de fire
kommuner om at vurdere muligheder og udfordringer i forbindelse med en eventuel
forøgelse af vedligeholdelsen af [adresse].

Sagen er senest politisk behandlet i alle fire kommuner i
august-december 2018 med henblik på en afklaring af, om forvaltningerne skal
arbejde videre med to årlige grødeskæringer. Til sagen havde forvaltningerne i
de fire kommuner vurderet, at en forøgelse af antallet af grødeskæringer vil
medføre en negativ påvirkning af vandplanter og smådyrsfauna herunder den
EU-beskyttede bilag IV-art grøn kølleguldsmed. Særlig på strækningen mellem
Silkeborg og [adresse] vurderes en forøget vedligeholdelse at være i strid med
EU’s habitatbestemmelser.

I [adresse] blev sagen behandlet i Teknik- og
Miljøudvalget 8. november 2018. Den politiske beslutning i kommunerne har
resulteret i følgende ønsker til den fremtidige grødeskæring:

·
Silkeborg Kommune: 1 årlig skæring (uændret i forhold til
gældende regulativ)

·
[adresse]: 1 årlig skæring (uændret i forhold til gældende
regulativ)

·
Viborg Kommune: 2 årlige skæringer (øget i forhold til gældende
regulativ)

·
Randers Kommune:  1 årlig skæring (uændret i forhold til gældende
regulativ)

Vandløbsstrækningerne for den ønskede grødeskæring er vist
på vedlagte oversigtskort.

Den politiske styregruppes medlemmer har på sit seneste
møde 16. januar 2019 drøftet de politiske beslutninger i de enkelte kommuner. Konklusion
på mødet var, at der fortsat er uenighed, og at uenigheden i henhold til
vandløbslovens bestemmelser må afgøres af Miljø- og fødevareministeren. Det
blev ligeledes aftalt, at beslutningen om at overlade det til ministeren at
træffe afgørelse om antallet af grødeskæringer skal forelægges til politisk
godkendelse i de enkelte kommuner, før anmodning fremsendes til ministeren.
Referat af styregruppens møde er vedlagt. Brevet til ministeren skal vedtages
og sendes af hver enkelt kommune. Forslag til brev er i hovedtræk enslydende,
men den enkelte kommune har mulighed for mindre justeringer.

**VURDERING**

Et vandløbsregulativ skal revideres med jævne mellemrum. Ved
udarbejdelse af forslag til regulativ for vandløb, der gennemløber flere
kommuner, skal der forhandles mellem vandløbsmyndighederne for at sikre, at der
ikke i regulativet fastsættes bestemmelser om vandløbsvedligeholdelse m.v., som
hindrer opfyldelse af målsatte anvendelser andre steder i vandløbssystemet.

Uenigheder mellem vandløbsmyndighederne afgøres af
ministeren jævnfør vandløbslovens §7 stk. 2.

I forbindelse med revisionen har der været et politisk ønske
om at undersøge muligheden for at sænke vandstanden ved at øge grødeskæringen i
[adresse].

På strækningen mellem Silkeborg og Tange Sø ønsker både
Silkeborg og [adresse], at der fortsat foretages én årlig grødeskæring.

På strækningen nedstrøms Tange Sø ønsker [adresse] og Randers
kommuner også, at der fortsat skæres grøde én gang om året. Mens Viborg Kommune
ønsker, at grødeskæringen forøges til to årlige grødeskæringer.

Forvaltningerne i de fire kommuner vurderer, at det vil være
uhensigtsmæssigt, at der er forskel på skæringshyppigheden på strækningerne i
de enkelte kommuner. Der kan ikke forventes fuld effekt af den anden skæring,
hvis ikke der samtidig skæres på strækningen nedstrøms. Der vil også være
risiko for, at vandet stuver op og oversvømmer arealer på strækningen
nedstrøms, hvor der ikke er skåret grøde.

Det er nødvendigt at få afklaret denne uenighed for at kunne
gennemføre regulativets revision. Der er derfor vedlagt forslag til en
henvendelse til Miljø- og fødevareministeren.

Når ministeren har truffet afgørelse i sagen, kan
regulativrevisionen genoptages i de fire kommuner. Teknik og Kultur har ikke
kendskab til ministeriets sagsbehandlingstid.

**ØKONOMI**

Umiddelbart forventer Teknik og Kultur ikke udgifter til
Miljø- og fødevareministerens behandling af sagen.

**INDDRAGELSE**

Når der er opnået enighed om et forslag til regulativ for
[adresse], fremlægges regulativet i otte ugers lovpligtig offentlig høring.
Herefter foretager kommunerne en foreløbig vedtagelse af regulativet i forhold
til de modtagne høringssvar, hvorefter det reviderede regulativ sendes til
godkendelse i Miljøstyrelsen. Inden den endelige vedtagelse af regulativet skal
nødvendig tilladelse og dispensation efter anden lovgivning være meddelt.
Afgørelserne og det endelige vedtagne regulativ kan påklages.

**INDSTILLING**

Direktøren for Teknik og Kultur
indstiller til Teknik- og Miljøudvalget:

1.  At uenigheden om antallet af grødeskæringer i et nyt
regulativ for [adresse] indsendes til afgørelse hos Miljø- og
fødevareministeren.

**BESLUTNING**

**Bilag**

|  |  |
| --- | --- |
| Oversigtskort over [adresse] med indtegnede beslutninger om grødeskæring | 710-2019-41192 |
| Brev til Miljø- og fødevareministeren med billag | 710-2019-61270 |
| Referat af styregruppemøde 16.1.2019 med bilag | 710-2019-41194 |